महिलाओं ने संभाली रेल इंजन की कमान
कोटगेटऔर सांखला रेलवे फटक के बंद होने पर वहां खड़े लोगों के माथे पर तनाव उभर ही आता है। लंबा जाम और वाहनों का धुंआ परेशान कर देता है लेकिन रविवार की दोपहर जाम में फंसे लोग उस वक्त तनाव को भूल गए, जब उन्होंने एक महिला को इंजन चलाते हुए देखा। रेलवे में सहायक लोको पायलट रजनी यादव को लोग उस वक्त कर आश्चर्य भरी नजरों से देखते रहे जब तक वह शंटिंग करा इंजन को वापस स्टेशन नहीं ले गई।
रेलवे में महिला सहायक लोको पायलट भर्ती के तहत बीकानेर मंडल में चार महिलाओं की पोस्टिंग की गई है। तनुप्रिया शुक्ला, सीमा प्रजापति बीकानेर और कुमारी पूजा ने हनुमानगढ़ में जोइन किया है। रजनी यादव अंडर ट्रेनिंग है। इंजन में रजनी देवी अकेली थी और वायरलेस पर लगातार रेलवे ट्रेफिक कंट्रोल से संपर्क बनाए हुए थी।
उस ट्रैक पर आगे पीछे दो इंजन चल रहे थे। आगे वाला इंजन रजनी चला रही थी, जिसे वह कोटगेट क्रॉसिंग से भी आगे ले गई। उसके पीछे दूसरा इंजन एक पुरुष पायलट चलाकर लाया और वापस पीछे ले गया। कुछ ही देर में रजनी देवी भी अपना इंजन लेकर वापस स्टेशन की तरफ लौट गई। ट्रैक चेंज करते हुए दोनों इंजन स्टेशन पर मौजूद दो गाड़ियों से जोड़ दिए गए।
कोटगेट रेलवे क्रॉसिंग पर इंजन को संभालती रजनी यादव।
^बीकानेर मंडल को हाल ही में चार महिला सहायक लोको पायलट मिली हैं। इनमें से दो ने जोइन कर लिया है। उन्हें करीब डेढ़ साल तक मालगाड़ी चलानी होगी। उसमें ट्रेंड होने के बाद उनकी परीक्षा होगी, जिसमें पास होने पर यात्री गाड़ी और उसके बाद मेल एक्सप्रेस ट्रेन दी जाएगी। एक महिला को फिलहाल ट्रेनिंग दी जा रही है।
सी.आर.कुमावत,सीनियर डीसीएम
hin_Deva hin_Deva hin_Deva hin_Deva awa_Deva hin_Deva mai_Deva